Lëtzebuerger Guiden a Scouten

D'Lëtzebuerger Guiden a Scouten, kuerz LGS, sinn de gréisste Verband vu Guiden a Scoute vu Lëtzebuerg. Mat méi wéi 5.000 Membere sinn d'LGS och déi gréisst Jugendorganisatioun zu Lëtzebuerg. 57 lokal Gruppe gëtt et am Land.

D'LGS sinn 1994 aus dem Zesummeschloss vun den zwéi kathoulesche Verbänn Lëtzebuerger Guiden a Lëtzebuerger Scouten entstanen. Haut spillt dat Kathoulescht an der Aarbechtsmethod vun den LGS keng sou grouss Roll méi. Amplaz gëtt méi Wäert op déi perséinlech Entwécklung vun de Jugendleche geluecht, zu deem och fir deen Eenzelen déi perséinlech Spiritualitéit ka gehéieren.

Zu de Lëtzebuerger Guiden a Scoute gehéieren och nach follgend Organisatiounen:
 ONGD Guiden a Scouten fir ENG Welt
 Fondatioun Guiden a Scouten am Déngscht vun de Jonkenhttps://fondatioun.lgs.lu
 Lëtzebuerger Guiden a Scouten A.S.B.L.
 Centre de formation et d'animation um Neihaischen
 Relais de l'amitié zu Bilschdref
 Jugendhaus Bissen
 Foulards blancs
 Gamma Scouten
 Amicale Lëtzebuerger Scouten an der Resistenz 1940-1945

D'Lëtzebuerger Guiden a Scoute sinn als eenzege Lëtzebuerger Verband Member vun der Guideweltorganisatioun WAGGGS a vun der Scoutsweltorganisatioun WOSM. Déi aner zwéi Verbänn (FNEL an AGGL) si just Member vun enger vun dësen zwou Weltorganisatiounen.

 Geschicht 

WOSM|150px|thumb

 De Joseph Tockert huet 1914 déi éischt Lëtzebuerger Scoutsgrupp (spéider FNEL) mat Schüler vum Athenée gegrënnt.
1919 gëtt de Verband vun de Lëtzebuerger Scouten (Fédération nationale des scouts du Luxembourg - FNSL) gegrënnt, deen eng Rei vu Scoutstruppen zesummegefaasst, déi zum Deel schonn als Sektioune vum "Verband der luxemburgischen katholischen Jugendvereine" bestanen hunn.
 Am November 1938 gouf de Verband vun de Lëtzebuerger Guiden (Catholic Luxembourg Girl Guides) vum Mgr. Pierre Posing gegrënnt. Déi éischt Guidesektioun war d'Sektioun Notre-Dame, Lëtzebuerg-Kathedral.
 D'Lëtzebuerger Scouten an d'Lëtzebuerger Guide waren zwou Jugendbeweegungen, deenen hiert Haaptzil d'Erzéiung vun de Kanner a Jugendleche war. Allebéid hu se dobäi nom Erzéiungskonzept vum Baden-Powell geschafft. Hien huet seng Iddien a seng Method ufanks vum 20. Joerhonnert, entspriechend de gesellschaftleche Strukture vun deemools, wuel getrennt fir Jongen a Meedercher formuléiert, mä all Kéier an der selwechter Zilsetzung an am selwechte Geescht.
 Haut hunn déi gesellschaftlech Strukture geännert. Dofir hunn déi zwéi chrëschtlech orientéiert Verbänn, déi déi selwecht Ziler ustriewen, de 15. Mee 1994 decidéiert, an engem eenzege Verband ze fusionéieren.
 Am Hierscht 2004 hunn d'Aarbechte fir déi nei Zentral vun de Guiden a Scouten am Stater Quartier Weimerskierch ugefaangen. Zanter 2007 huet d'Géisserei de Centre Convict als Zentral ofgeléist.
 Am Summer 2017 hunn d'Lëtzebuerger Guiden a Scouten e groussen, internationale Camp um Kierchbierg organiséiert, de GoUrban 2017. 4.000 Leit aus 24 Länner hunn do deelgeholl.lessentiel.lu: 4000 Pfadfinder campen auf dem Kirchberg (19. Juli 2017)

 Struktur 
D'Leedung vum Verband vun de Lëtzebuerger Guiden a Scouten ënnerläit dem Verbandscomité, deen aus dem Commissaire général, dem Commissaire général adjoint, dem Aumônier général an enger Rei Commissaire mat spezielle Charge besteet.http://lgs.lu/struktur-a-leedung-vum-verband/

Eng Lëscht vun alle Commissairen:

 Commissaire général
 Commissaire général adjoint
 Biber-Commissaire
 Biber-Commissaire adjoint
 Wëllefchers-Commissaire
 Wëllefchers-Commissaire adjoint
 AvEx-Commissaire
 AvEx-Commissaire adjoint
 CaraPio-Commissaire
 CaraPio-Commissaire adjoint
 RaRo-Commissaire
 RaRo-Commissaire adjoint
 Commissaire fir Gruppen
 Commissaire fir Gruppen adjoint
 Programm-Commissaire
 Formatiouns-Commissaire
 Formatiouns-Commissaire adjoint
 Internationale Commissaire WAGGGS
 Internationale Commissaire WOSM
 Commissaire fir Public Relations
 Commissaire fir Public Relations adjoint
 Finanzcommissaire

De representative Chef-Scout vu Lëtzebuerg ass de Prënz Guillaume.https://fr.scoutwiki.org/Jean_de_Luxembourg

 Aarbechtsmethod 
D'Method vun de Lëtzebuerger Guiden a Scoute besteet aus follgenden Haaptpunkten:

 Léieren duerch Selwermaachen (learning by doing)
 Andeelung an Altersgruppen (Branchen)
 Spill an Aarbecht a klengen Ekippen
 Liewen an der Natur
 den Asaz fir anerer
 den Engagement, d'Matbestëmmung an d'Matverantwortung

 Branchen 
All Grupp ass a verschidde Branchen opgedeelt déi vu forméierte Cheffen encadréiert ginn. Déi eenzel Branchen ënnerscheede sech äusserlech duerch d'Faarf vun der Sträif op hirem Foulard.
Branche Faarf um Foulard Alter Biber  Turquoise  6-8 Joer Wëllef  Giel  8-11 Joer AvEx  Moof  11-14 Joer CaraPio  Rout  14-17 Joer RaRo  Beige  17-23 JoerAlbatrossenDonkelgro + 23 joer

 Uniform 
Zur Uniform vun den LGS gehéierenAvEx Ekipp, AvExpass. 2.Oplag, Lëtzebuerg 2007, S.25:
 e gréngt Hiem, op dat déi verschidden Ofzeeche ("Badger") gebitzt ginn
 e Foulard
 eng blo Box oder Jüp
 e bronge Rimm aus Lieder mam Verbandsofzeechen aus Metall

 De Foulard 
D'Foularde vun den LGS hunn all e bloen Hannergrond mat engem faarwege Bord, deen d'Branche duerstellt (kuck uewen an der Tabell). Foularde mat enger wäisser Sträif op der rietser Säit an enger Branchefaarf op der lénkser si fir d'Cheffe vun där respektiver Branche geduecht. D'Gruppecheffen hunn ee Foulard mat enger wäisser Sträif an enger donkelgroer op der lénkser Säit. Zousätzlech gëtt et nach Foularde mat zwou wäisse Sträifen déi fir Commissairen, Aumônieren an aner Membere vun der Verbandsgrupp geduecht sinn. De Foulard mat zwou grénge Sträife gëtt vu Memberen an enger Scoutsgrupp gedroen déi selwer kee Scout sinn, sech awer bereet erkläre fir bei enger Aktivitéit eng Hand mat unzepaken.

 Gruppen 
D'LGS bestinn aus 57 méi oder manner grousse Gruppen, déi sech virun allem no hirer geographescher Lag andeelen.

 Uertschaft  Numm / Patréiner  Internetsite  Äischen  Saint Pierre  https://web.archive.org/web/20130413183323/http://aischener-scouten.eu/ Bartreng  Saint Exupéry  http://www.lgsbartreng.lu/ BeefortFrère Roger Beetebuerg  Abbé Pierre  http://www.emmerbereet.lu/  Belval-Metzerlach  Don Bosco   Biekerech  Mahatma Gandhi  http://lgs-beckerich.wixsite.com/lgs-beckerich  Bieles  Saint Paul  https://web.archive.org/web/20160117173518/http://lgs-bieles.lu/  Briddel  Saint Hubert  http://bridel.weebly.com/ Déifferdeng  Sainte Barbe  https://deifferdeng.lgs.lu/ Diddeleng  Saint Jean  http://diddeleng.lgs.lu/  Dikrech  Saint Laurent / Tony Noesen  https://web.archive.org/web/20070929080517/http://diekirch.lgs.lu/  Duelem  Saint Martin https://web.archive.org/web/20081013204647/http://www.lgs.lu/duelem/  Eschduerf  Vum Séi, Saint Pirmin  http://www.pirmin.lu  Esch-Grenz Hl Baarbel  https://esch-grenz.lgs.lu/ Esch-Uelzecht  Saint François   Esch-Uelzecht  Saint Joseph  http://www.juppe-scouten-esch.com  Ettelbréck  Ermesinde (Guiden)  https://web.archive.org/web/20151205074727/http://ermesinde.lgs.lu/site/index.html  Ettelbréck  Saint Sébastien (Scouten)   Gréiwemaacher  Saint Laurent  https://web.archive.org/web/20161110020921/http://grevenmacher-scouten.com/  Groussbus  Saint Maximilian Kolbe http://www.groussbus.lgs.lu Housen-Houschent  Mère Thérèse  http://www.lgs-houhou.lu/  Houwald  Don Bosco  http://houwald.lgs.lu/ Iechternach  Saint Willibrord  https://web.archive.org/web/20110915160038/http://www.lgs-echternach.org/  Jonglënster  Saint Martin  https://sites.google.com/site/lgsjonglenster/ Käerjeng  Saint Willibrord   Keel  Sainte Marie   Klierf  Saint Benoît   Leideleng  Lady B.-P.  http://www.lgsl.lu Lëtzebuerg  Foulards Blancs  http://homepages.internet.lu/jlehners/fb/ Lëtzebuerg  Pierre d'Aspelt (Gamma)  https://web.archive.org/web/20130313053126/http://pierre-daspelt.lgs.lu/ Lëtzebuerg  Saint Alphonse (Groupe Lusophone) https://saintalphonse.lgs.lu/ Lëtzebuerg-Beggen  Saint Christophe  http://www.beggenerscouten.lu/ Lëtzebuerg-Belair  Jang de Blannen  http://belair.lgs.lu/ Lëtzebuerg-Bouneweg  Saint Louis / Sainte Irmine  http://bouneweg.lgs.lu/ Lëtzebuerg-Cents  Saint François d'Assise  http://cents.lgs.lu/ Lëtzebuerg-Gaasperech  Georges Everling  https://web.archive.org/web/20060719182102/http://www.lgs.lu/gaasperech/ Lëtzebuerg-Gare  Sacré-Coeur  http://letzebuerg-gare.lgs.lu/ Lëtzebuerg-Kiem  Robert Schuman  http://kiem.lgs.lu/ Lëtzebuerg-Lampertsbierg  Immaculée   Lëtzebuerg-Zéisseng  Notre-Dame de la Route  Luerenzweiler  Saint Laurent  http://www.lgslorentzweiler.lu/ Miersch  Saint Michel  https://web.archive.org/web/20050914052700/http://miersch.lgs.lu/ Monnerech  Jules Bleser  http://www.jbm.lu/ Nidderaanwen  Schetzel  http://www.scouten.lu/ Péiteng  Hl. Franz vun Assisi  http://www.lgspeiteng.lu/ Réimech  Saint Cunibert  https://web.archive.org/web/20050911030355/http://lgsremich.lu/ Réiserbann  Saint Donat  https://reiser.lgs.lu/ Rodange-Rolleng  Sainte Amalberge  Rued-Sir  Saint Jacques  https://web.archive.org/web/20151018233523/http://lgsrued.betzdorf.lu/ Sandweiler  Hl. Mäerten  https://web.archive.org/web/20080216201439/http://www.lgs.lu/sandweiler/ Schëffleng  Abbé Poncin  http://www.sgs.lu/ Stengefort  Saint Hubert / Sainte Bernadette   Suessem  Sainte Catherine  http://suessem.lgs.lu/ Walfer  Mahatma Gandhi  http://walfer.lgs.lu Wolz  Saint Sébastien   Wuermer  Saint Jean Baptiste https://web.archive.org/web/20161230013932/http://wormer-scouten.lu/

 Literatur 
 Anne-Laure Letellier, 2008. D'Guiden a Scouten. In: Lieux de mémoire au Luxembourg. Erinnerungsorte in Luxemburg. 2. Editioun, S. 345-3500. S. Kmec, B. Majerus, M. Margue, P. Peporte, éditeurs. éditions saint-paul, Lëtzebuerg. ISBN 978-2-87963-705-1.
 Anna Monaco, La résistance des scouts luxembourgeois durant la Seconde Guerre mondiale 91 Säiten

 Kuckt och 
 Scouten zu Lëtzebuerg
 Fédération nationale des éclaireurs et éclaireuses du Luxembourg, déi laizistesch Scoutenorganisatioun zu Lëtzebuerg

 Um Spaweck 

 Lëtzebuerger Guiden a Scouten
 Fondatioun Lëtzebuerger Guiden a Scouten am Déngscht vun de Jonken
 Websäit vun den LGS op Facebook
 World Association of Girl Guides and Girl Scouts
 World Organization of the Scout Mouvement

Kategorie:Scoutissem zu Lëtzebuerg